Subject: Riigi autentimisteenuses 26. veebruarist kasutusel Smart-ID+
From: "RIA teavitused" <[email-masked]>
To: "Info" <[email-masked]>
Date: Wed, 25 Feb 2026 10:11:18 +0200

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

Lugupeetud riigi autentimisteenuse äriklient,

Anname teada, et alates 26. veebruarist võetakse riigi autentimisteenuses 
kasutusele uus Smart-ID+ lahendus, mis muudab sisenemise riigi e-teenustesse 
(nt eesti.ee, terviseportaal, Maksu- ja Tolliameti e-teenused, 
Sotsiaalkindlustusameti iseteenindus jt) turvalisemaks ja 
kasutajasõbralikumaks.

Smart-ID+ toob kaasa järgmised muudatused:

*	Smart-ID abil sisenedes ei küsita enam isikukoodi ega kontrollkoode. 
Sisselogimine toimub kas QR-koodi skaneerimise või otse Smart-ID rakenduse 
kaudu.
*	Sisselogimise sammud muutuvad lihtsamaks – kõik olulised toimingud viiakse 
läbi kasutaja enda seadmes.
*	Smart-ID+ vähendab pettuse riske, kuna igat toimingut peab kinnitama 
kasutaja ise just sel hetkel.

Muudatus mõjutab ainult Smart-ID kasutamist riigi autentimisteenuses, 
ID-kaardi ja Mobiil-ID võimalused jäävad alles ja ei muutu.

Lisainfo ja pressiteade:

*	Riigi e-teenuste turvalisemaks sisselogimiseks 26. veebruarist kasutusel 
Smart-ID 
<https://www.ria.ee/uudised/riigi-e-teenuste-turvalisemaks-sisselogimiseks-26-veebruarist-kasutusel-smart-id> 
+
*	Smart-ID koduleht: https://www.smart-id.com <https://www.smart-id.com/>
*	Smart-ID iseteenindusportaal: https://portal.smart-id.com

Lugupidamisega

Riigi Infosüsteemi Amet